PLE ช้ำหนัก! Q3 พลิกขาดทุน 151.33 ลบ. เหตุต้นทุนเพิ่ม-ค่าใช้จ่ายพุ่ง
PLE ช้ำหนัก! Q3 พลิกขาดทุน 151.33 ลบ. จากปีก่อนมีกำไร 129.80 ลบ. เหตุต้นทุนเพิ่ม-ค่าใช้จ่ายพุ่ง ขณะที่ 9 เดือนแรกขาดทุน 104.80 ลบ. จากปีก่อนมีกำไร 157.95 ลบ.
15 พ.ย. 2560

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีผลขาดทุนสุทธิดังนี้

โดยผลการดำเนินงานประจำไตรมาสดังกล่าวพลิกขาดทุน เนื่องจากบริษัทมีอัตราส่วนต้นทุนในการรับเหมาก่อสร้างเพิ่มขึ้นเล็กน้อยในงวด 9 เดือนของปี 2560 ในอัตราที่ 93.2% เมื่อเปรียบเทียบกับงวดเดียวกันปี 2559 ที่ 88.1%
พร้อมทั้งมีค่าใช้จ่ายในการบริหารเพิ่มขึ้นในส่วนของการตั้งค่าเผื่อความเสียหายจากการค้ำประกันบริษัท เทคเนอร์ จำกัด เพิ่มเติมจากที่ตั้งไว้เดิม จำนวน 352.03 ล้านบาท เป็น 507.21 ล้านบาท เพิ่มขึ้น 154.90 ล้านบาท ซึ่งเป็นหนี้สินจากการค้ำประกันตามคำพิพากษาของศาลปกครองกลาง